The Ronettes

The Ronettes биле американска женска група од Њујорк. Во групата членувале главната пејачка Вероника Бенет (подоцна позната како Рони Спектор), нејзината постара сестра Естел Бенет и нивната братучетка Недра Тали. Тие заедно пееле уште од тинејџерските години, познати во тоа време под името „The Darling Sisters“. Прв професионален договор потпишале со Colpix Records во 1961 година, а во март 1963 година потпишале за Philles Records од Фил Спектор и го смениле името во „The Ronettes“.

The Ronettes имале девет песни на Billboard Hot 100, а шест од нив биле и Топ 40 хитови. Меѓу нивните хит песни се „Be My Baby“, која се искачила на второ место, нивниот единствен современ топ 10 хит, „Baby, I Love You“, „(The Best Part of) Breakin' Up“ и „Walking in the Rain“. Во 1964 година, групата го издала својот единствен студиски албум, Presenting the Fabulous Ronettes Featuring Veronica. Истата година, Rolling Stones биле нивна предгрупа на турнејата низ Велика Британија. The Ronettes биле предгрупа за Битлси на нивната американска турнеја во 1966 година, и со тоа станале единствена женска група која гостувала кај нив. Во 1967 година групата се распаднала. Во 1970-тите, групата накратко била возобновена под името Ronnie Spector and the Ronettes .

Нивната песна „Be My Baby“ во 1999 година била примена во Гремиевата куќа на славните. Ролинг Стоун, нивниот албум Presenting the Fabulous Ronettes Featuring Veronica го рангирал на 422 место на нивната листа од 500 најдобри албуми на сите времиња. The Ronettes биле примени во Куќата на славните вокални групи во 2004 година, и во Куќата на славните на рокенролот во 2007 година. Групата исто така го држи рекордот за најдолг јаз во топ десет хитови во историјата на Билборд, со малку повеќе од 58 години.

 Состав 

 Вероника „Рони“ Спектор (10 август 1943 година - 12 јануари 2022 година)
 Естел Бенет (22 јули 1941 година - 11 февруари 2009 година)
 Недра Тали (родена на 27 јануари 1946 година)

 Награди и признанија 
The Ronettes за песната „Walking in the Rain“ биле номинирани за Греми награда во 1965 година. Тие биле примени во Гремиевата куќа на славните во 1999 година за песната „Be My Baby“. The Ronettes исто така биле примени во Куќата на славните вокални групи во 2004 година и во Куќата на рокенрол легендите од магазинот People во 2010 година. Влијанието на The Ronettes врз музиката било значајно. Брајан Вилсон од Бич Бојс, Били Џоел и Брус Спрингстин ја навеле Рони Бенет дека влијаела на нивната музика. Модниот стил на The Ronettes го презела британската музичарка Ејми Вајнхаус.

Било објавено дека Фил Спектор, во својство на член на Одборот на гувернери, го спречил номинирањето на The Ronettes за воведување во Куќата на славните на рокенролот, иако подолго време ги исполнувале условите. Сепак, The Ronettes биле примени во Куќата на славните на рокенролот на 12 март 2007 година. Тие биле примени од гитаристот на Ролинг Стоунс, Кит Ричардс.

 Дискографија 
Синглови

 1961 — My Darling Angel
 1961 — I Want a Boy
 1962 — Silhouettes
 1962 — I’m Gonna Quit While I’m Ahead
 1962 — The Memory
 1963 — Be My Baby
 1963 — Baby I Love You
 1964 — (The Best Part Of) Breakin' Up
 1964 — Do I Love You?
 1964 — (Walking) In The Rain
 1965 — Born To Be Together
 1965 — Is This What I Get For Loving You?
 1965 — He Did It
 1966 — I Can Hear Music
 1969 — You Came, You Saw, You Conquered!
 1973 — Go Out and Get It
 1974 — I Wish I Never Saw The Sunshine
 1976 — Paradise

Студиски албум

 Presenting the Fabulous Ronettes (1964)

 Наводи 

Категорија:Музички групи основани во 1959
Категорија:Музички групи распаднати во 1966
Категорија:Семејни музички групи
Категорија:Американски ритам и блуз музички групи
Категорија:Американски поп музички групи
Категорија:Афроамерикански женски музички групи
Категорија:Музички групи основани во 1959 година